Diari Oficial de la Generalitat Valenciana


Sumari del DOGV 7491, del 24-03-2015 (2015/2575)

Informació pública del projecte de reparcel·lació forçosa de l'actuació territorial estratègica denominada València Club de Futbol.
-----------------------------------------------------------------------------------------------------------------------------------

### Dades del document

Número de DOGV
:   7491

Data del DOGV
:   24-03-2015

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2015/2575


Data del document
:   20-03-2015

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública del projecte de reparcel·lació forçosa de l'actuació territorial estratègica denominada València Club de Futbol. [2015/2575]  
En desplegament i execució del pla d'actuació territorial estratègica (ATE) denominada València Club de Futbol, la mercantil València Club de Futbol, SAD, en la seua condició de promotor de l'ATE, ha formulat el projecte de reparcel·lació forçosa, denominat fase 1 - zona A, Antic Mestalla, presentat el dia 17 de març de 2015 en el Registre General d'Entrada de l'Ajuntament, delimitada la fase 1 per l'avinguda d'Aragó i Jesuïtes.   
Una vegada formulat el projecte de reparcel·lació pel promotor, cal iniciar-ne el procediment d'aprovació, per mitjà del sotmetiment a informació pública per l'Ajuntament de l'esmentat projecte i tota la documentació annexa, de conformitat amb el que establix l'article 92. 2.a de la Llei 5/2014, de 25 de juliol, de la Generalitat, d'Ordenació del Territori, Urbanisme i Paisatge de la Comunitat Valenciana, pel termini d'un mes, comptador a partir de l'endemà de la publicació d'este anunci en el Diari Oficial de la Comunitat Valenciana, i, sense perjuí de la notificació individual als propietaris inclosos en l'àrea reparcel·lable.  
  
De conformitat amb el que establix l'article 87.2 de la Llei 5/2014, de 25 de juliol, LOTUP, els propietaris o titulars de drets estan obligats a exhibir els títols que posseïsquen i declarar les situacions jurídiques que coneguen i afecten les seues finques, béns o drets.  
Dins del termini d'un mes des de la publicació del present anunci en el Diari Oficial de la Comunitat Valenciana, els interessats podran comparéixer, de dilluns a divendres, de 09.00 a 14.00 hores a l'Ajuntament de València, Servici de Gestió Urbanística, situat al carrer d'Amadeu de Savoia, núm. 11, pati A, segon pis, a fi de consultar la documentació integrant del projecte de reparcel·lació, així com obtindre'n a costa seu una còpia total o parcial. Dins del dit termini podran presentar-se al·legacions per a la seua incorporació a les actuacions. També pot consultar-se el projecte en la pàgina web de l'Ajuntament de València (www.valencia.es/Urbanismo-Vivienda /PAIS i altres instruments en tràmit).   
  
Així mateix, el present anunci servix de notificació, als efectes previstos en l'article 59.5 de la Llei 30/1992, de 26 novembre, respecte dels titulars (que siguen desconeguts, s'ignore el lloc de la notificació o, intentada la notificació, no s'haguera pogut realitzar) de drets afectats pel referit projecte de reparcel·lació, als efectes que puguen presentar les al·legacions que estimen convenients en el termini esmentat.  
  
  
València, 20 de març de 2015.- El secretari: Manuel Latorre Hernández.